b'\n_START_ARTICLE_\nKarate klub "Beli Manastir 98"\n_START_PARAGRAPH_\nKarate klub "Beli Manstir 98" (skra\xc4\x87eni naziv: KK "Beli Manastir 98"), karate-klub osnovan u listopadu 1998. godine. Karate-sport u Belom Manastiru ima dugu i vrlo uspje\xc5\xa1nu tradiciju, ali se klub koji je postojao prije rata (KK "Partizan") ugasio pa je novi klub morao krenuti iz po\xc4\x8detka i prakti\xc4\x8dki iz ni\xc4\x8dega, bez minimuma sredstava potrebnih za normalan rad. No \xc5\xbeelja za vje\xc5\xbebanjem i ljubav prema karateu promijenila je situaciju tako da danas u klubu vje\xc5\xbeba oko 50 \xc4\x8dlanova pod vodstvom dva trenera: \xc5\xbdeljka Lon\xc4\x8dari\xc4\x87a i Dalibora Svetli\xc4\x8di\xc4\x87a._NEWLINE_Do sada su karata\xc5\xa1i "Belog Manastira 98" nastupili na 45 doma\xc4\x87ih i me\xc4\x91unarodnih natjecanja, na kojima su osvojili ukupno 66 medalja (15 zlatnih, 23 srebrnih i 28 bron\xc4\x8danih). Njihov uspjeh potvr\xc4\x91uje i izbor \xc4\x8dlanova toga kluba za najboljeg sporta\xc5\xa1a Baranje u 2004. i 2005. godini (Nikola Pjeva\xc4\x8devi\xc4\x87), \xc5\xa1to je za klub veliko priznanje.'